Ceres

Ceres (simbole: 16px|⚳), ance nomida 1 Ceres o (1) Ceres, es la planeta nana la plu peti en la sistem solal, e la sola locada en la sintur de asteroides. Sua nom veni de Ceres, la diva roman de la plantas cultivada e de la ama de madre. Lo ia es descovreda a 1 janero 1801 par Giuseppe Piazzi.

Con diametre de 975 × 909 km, lo es la corpo la plu grande en la sintur de asteroides, e lo conteni un tri de la masa intera de la sintur. Diferente de otra asteroides con masa plu peti, Ceres ave un corpo sfera: no noncoerente como la otras.

Detalias

DescovrorGiuseppe PiazziData de descovre1 janero 1801Nonsirculia (e)0.080Semiase major (a)413,715 Gm (2,766 UA)Perielio (q)380,612 Gm (2,544 UA)Afelio (Q)446,818 Gm (2,987 UA)Periodo orbital1679.819 d (4,599 a)Rapidia orbital promedia17,882 km/sInclina10,587°Lonjitude de noda asendente (Ω)80,410°

State


Johann Elert Bode ia crede ce Ceres es la "planeta mancante" sur cual Johann Daniel Titius ia proposa ce lo esiste entre Marte e Jupiter, a un distantia de 419 milion km (2.8 UA) de la Sol.

On ia dona un simbol de planeta a Ceres, e ia trata lo como planeta en libros e tables astronomial (con 2 Pallas, 3 Juno e 4 Vesta) per un dui de sentenio – asta la descovre de otra planetetas. Par causa de la grandia peti de Ceres, lo inclina alga alta, e car lo comparti un area orbital con 2 Pallas, Senior William Herschel ia crea en 1802 la terma asteroide (leteral: "con forma de stela"), scrivente: "Los pare tan multe como stelas peti ce on distingui los apena de stelas, ance con telescopios multe bon."

Orbita


Ceres segue un orbita entre Marte e Jupiter, en la sintur xef de asteroides, con un periodo de 4,6 anios. La orbita es alga inclinada (i = 10,6°, en compara con 7° per Mercurio e 17° per Pluto) e alga nonsirculo (e = 0,08, en compara con 0,09 per Marte).

La scema mostra la orbita de Ceres (blu) e de otra planetas diversa (blanca/gris).

Cualias fisical

Ceres es la ojeto la plu grande en la sintur de asteroides, cual es xef locada entre Marte e Jupiter.

A alga puntos de sua orbita, la cuantia de brilia de Ceres pote tende a 7,0. On pensa ce esta brilia es tro oscur per es vidable con oios nuda, ma en state de vide spesial clar, un person ci vide agu pote cisa vide la planeta nana. La sola otra asteroide vidable con oios nuda es 4 Vesta.

Con masa de 9.5×1020 kg, Ceres teni cuasi un tri de la masa intera de la asteroides en la sistem solal, 3.0±0.2×1021 kg. Esta masa intera es sola sirca 4% de la masa de la Luna.

Alga indicas esiste ce la surfas de Ceres es relativa tepida, e ce lo ave cisa un atmosfera rarida e ave jelo. La temperatur la plu alta (cuando la Sol es a supra) ia es mesurada como 235 K (sirca -38°C) a 5 maio 1991. Si on considera la distantia eliosentral de alora, on judi ce la temperatur masima es ~239 K a perielio.

Un studia fada par Peter Thomas de la Universia Cornell sujesta ce Ceres ave un interna separada: oservas con modeles de computador sujesta la esiste de un cor de roca, supraponeda par un litosfera de jelo. Esta litosfera, con spesia de 60 a 120 km, pote conteni 200 milion cilometres cubida de acua, plu multe ca tota la acua fresca de la Tera (ma min multe si on inclui la acua salosa).

La polo norde de Ceres es dirijeda a lonjitude de sielo 19 h 24 min, latitude +59°, en la constela de Draco. Esta sinifia ce la apoia asal de Ceres es multe peti (sirca 4±5°).

Aspetas

Nonmovente,
retrograda!
oposa!
Distantia a
Tera (UA)!
Brilia masima!
Nonmovente,
prograda!
Junta con la Sol21 marto 20058 maio 20051.686317.030 junio 200528 desembre 200526 junio 200612 agosto 20061.982787.627 novembre 200622 marto 200720 setembre 20079 novembre 20071.836907.21 janero 200828 junio 200817 janero 200924 febrero 20091.585266.916 april 200931 otobre 200928 april 201018 junio 20101.819887.09 agosto 201030 janero 201131 julio 201116 setembre 20111.992117.712 novembre 201126 april 201230 otobre 201217 desembre 20121.688426.74 febrero 201317 agosto 20131 marto 201415 april 20141.632947.07 junio 201410 desembre 20146 junio 201525 julio 20151.942527.516 setembre 20153 marto 20161 setembre 201620 otobre 20161.908447.415 desembre 20165 junio 201721 desembre 201731 janero 20181.595318.820 marto 20187 otobre 20189 april 201929 maio 20191.747567.020 julio 201914 janero 202013 julio 202028 agosto 20201.999167.723 otobre 20207 april 2021

Categoria:Astronomia